 Ezigbo nwaafọ Igbo ọnọdụ ndị mmadụ na-emetụ nobi, bụ onyeisi otu na-ahụ maka ịhọpụtagharị gọvanọ Willie Obianọ nke ugboro abụọ ma bụrụkwa onyeisi otu pati APGA nala anyị noge gara aga, bụ maazị Victor Umeh, ekesaana ego dị nde Naịra iteghete nyegara ụmụ akwụkwọ dị iche iche ndị ritara uru nokpuru amụma agụmakwụkwọ nefu nke ya bụ nwa amadi na-enye.Ya bụ nkesa ego bụ maka agba agụmakwụkwọ nke a babyere na ya ugbu a ma bụrụkwa nke weere ọnọdụ na mmemme pụrụ iche a chịkọbara nobodo ya bụ nwa amadi, bụ Agụlụzigbo dị nokpuru ọchịchị Anaọcha na steeti Anambra.Ka ọ na-ekesa ya bụ ego, maazị Victor Umeh kwuru na ya bụ atụmatụ inye ohere agụmakwụkwọ nefu so nezi ihu notu nime ịgbasi mbọ ike ya, kemgbe ahọ iri gara aga nihi na ọ ghọtara ezi mkpa ọ dị, bụ ịkụnye ihe nkụnye nime mmadụ. Ọ sị na mmadụ iri na asaa gụchara akwụkwọ nahọ gara aga, site nokpuru amụma ahụ, ma kpọkuziekwa igwe mmadụ ahụ ka ha gaa nihu ninye ọchịchị nọ ugbu a na steeti ahụṅ nkwado, ọkachasị nịchị nke ugboro abụọ.Na mbụ nokwuchukwu ya nụka pụrụ iche a kara iji merube ya bụ mmemme, onye ụkọchukwu Sixtus Agụịnam, onye so notu nime ndị ritagoro uru na ya bụ ohere agụmakwụkwọ nefu toro maazị Victor Umeh maka ịghọta na ịkụnye ihe nime mmadụ bụ ihe kachasị dị mkpa nụwa ma sokwa notu nime ihe na-akwalite ọnọdụ mmepe na ọdịmma. Ọ kpekwazịrị ekpere ka Chineke gaa nihu na-agọzi ya bụ nwoke, ọbụnadị ka ọ na-agawanye nihu nime nke ahụ.Amụma ohere agụmakwụkwọ nefu ahụ gụnyere ma ndị nọ nogo praịma, ogo sekọndịrị, ogo mahadum, nakwa ogo na-esote ogo mahadum. Ihe dịka mmadụ iri abụọ nọnụ ọgụgụ bụkwa ndị nwetara ya bụ ohere nagba agụmakwụkwọ nke a banyere ugbu a.Mmemme ahụ dọtara ndị ukwu ndị ukwu dị iche iche, nke gụnyere: onye kọmishịọna steeti ahụ na-ahụ maka omenala, njem nlegharị anya na ihe ndị na-eme na mba ofesi, bụ oriakụ Stella Ọnụọrah, onye na-anọchite anya ọgbọ nta nkwado Anaọcha nke mbụ nụlọ omebe iwu steeti Anambra, bụ maazị Azubuike Okoye, onyeisi nchere oge nokpuru ọchịchị Anaọcha, bụ maazị Ikeobi Ejiofor, onyeisi Ọhaneze Ndị Igbo na steeti ahụ, bụ maazị Damian Okeke-Ogene, tinyere ndị ọzọ ndị selitere isi nọrụ gọọmenti nakwa ngalaba dị iche iche. 